బంజారాహిల్స్: మద్యం మత్తులో పోలీసులను చితకబాదిన మహిళ
బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
IRCTC Listing: దీపావళి బొనాంజా.. వారికి ఒక్క రోజులోనే రెట్టింపు లాభం.. రూ.2 లక్షలకు రూ.4 లక్షలు!
ఐఆర్‌సీటీసీ దడదడలాడింది. లిస్టింగ్‌లోనే మెరుపులు మెరిపించింది. ఆర్‌సీటీసీ షేరు ధర తొలి రోజే ఏకంగా 118 శాతం పరుగులు పెట్టింది. దీంతో ఈ ఐపీవోలో ఈ షేర్లు పొందిన వారి డబ్బు రెట్టింపు అయ్యి ఉంటుంది.
Samayam Telugu | Updated:
Oct 14, 2019, 01:40PM IST
IRCTC Listing: దీపావళి బొనాంజా.. వారికి ఒక్క రోజులోనే రెట్టింపు లాభం.. రూ.2 లక్...
హైలైట్స్
దుమ్మురేపిన ఐఆర్‌సీటీసీ
లిస్టింగ్‌‌లోనే భారీ ర్యాలీ
దాదాపు 118 శాతం జంప్
దీంతో పెట్టిన డబ్బుకు రెట్టింపు లాభం
ఇండియన్ రైల్వేస్ ఇ-టికెటింగ్ ప్లాట్‌ఫామ్ ఐఆర్‌సీటీసీ దుమ్మురేపుతోంది. ఐఆర్‌సీటీసీ షేర్లు లిస్టింగ్ తొలి రోజునే అదరగొట్టాయి. ఐపీవోలోనే 112 రెట్లు సబ్‌స్క్రైబ్ అయిన ఈ షేర్లు ఇప్పుడు లిస్టింగ్ రోజున కూడా రెట్టింపు ధరతో దూసుకెళ్లాయి.
ఐఆర్‌సీటీసీ షేరు మార్కెట్ లిస్టింగ్ ఆరంభంలోనే 118 శాతం పెరుగుదలతో రూ.694.4కు చేరింది. షేరు ఇష్యూ ధర రూ.320 కావడం గమనార్హం. అంటే రెట్టింపునకు పైగా లాభం వచ్చింది. ఈ షేర్లలో ఇన్వెస్ట్ చేసిన వారి డబ్బు ఒక్క రోజులోనే రెట్టింపు అయ్యింది.
ఐఆర్‌సీటీసీ షేరు ధర బీఎస్‌ఈలో రూ.652 వద్ద ప్రారంభమైంది. కొద్ది నిమిషాల్లోనే షేరు దర రూ.697.4కు చేరింది. బలమైన వృద్ధి అంచనాలు, అదిరిపోయే ఎర్నింగ్స్‌కు అవకాశం, రుణ రహిత కంపెనీగా ఉండటం, అధిక డివిడెంట్ చెల్లింపులు వంటి అంశాలు ఐఆర్‌సీటీసీ షేర్ల బంపర్ లిస్టింగ్‌కు కారణంగా నిలిచాయి.
రైల్వే ప్రయాణికులకు వివిధ రకాల సర్వీసులు అందించేందుకు ఇండియన్ రైల్వేస్ నుంచి అనుమతులు కలిగిన ఒకే ఒక సంస్థ ఐఆర్‌సీటీసీ. దీర్ఘకాల లక్ష్యంతో అయితే ఐఆర్‌సీటీసీ షేర్లను కొనుగోలు చేయవచ్చని మార్కెట్ నిపుణులు సూచిస్తున్నారు.
ఇకపోతే ఐఆర్‌సీటీసీ ఇటీవలనే ప్రైవేట్ ట్రైన్లను కూడా నడపడం ప్రారంభించింది. ఈ సంస్థ ఆన్‌లైన్ టికెట్ బుకింగ్, కేటరింగ్, ప్యాకేజ్డ్ డ్రింకింగ్ వాటర్, ట్రావెల్ అండ్ టూరిజం వంటి నాలుగు రకాల సేవలు అందిస్తోంది. కాగా ఐపీవో ప్రైస్ బాండ్ షేరుకు రూ.315-320 శ్రేణిలో ఉంది. ఐపీవో సైజ్ రూ.640 కోట్లు. రిటైల్ ఇన్వెస్టర్లు, అర్హత కలిగిన ఉద్యోగులు షేరు ధరపై రూ.10 తగ్గింపు లభించింది.
Also Read: శుభవార్త.. రూ.2,100 పడిపోయిన బంగారం.. వెండి మరింత పతనం!
కనీసం 40 షేర్లు కొనాల్సి ఉంటుంది. దీంతో రిటైల్ ఇన్వెస్టర్లు ఐఆర్‌సీటీసీ షేర్లు కొనడానికి చేతిలో రూ.12,200 నుంచి రూ.12,400 ఖర్చయి ఉంటుంది. రిటైల్ ఇన్వెస్టర్లు రూ.2 లక్షల వరకు విలువైన షేర్లు (640 షేర్లు-16 లాట్లు) కొనుగోలు చేయవచ్చు.
Also Read: ఎస్‌బీఐ లేటెస్ట్ మినిమమ్ బ్యాలెన్స్ రూల్స్.. చార్జీల బాదుడు నుంచి ఇలా తప్పించుకోండి!
లిస్టింగ్ రోజున రూ.12,400 పెట్టి ఒక లాట్ ఐఆర్‌సీటీసీ షేర్లు కొన్న వారి సంపద ఈ ఒక్క రోజులోనే రూ.26,000కు పైగా పెరిగేది. అదే గరిష్టంగా రూ.2 లక్షలు పెట్టి 16 లాట్ల ఐఆర్‌సీటీసీ షేర్లు కొనుగోలు చేసి ఉంటే వారి సంపద ఇప్పుడు ఏకంగా రూ.4,20,000కు పైగా పెరిగి ఉండేది. ఇకపోతే ఐఆర్‌సీటీసీ ఐపీవోలో చాలా మందికి షేర్లు దొరకలేదు.
Also Read: రూ.10,000 వరకు తక్షణ రుణం.. బ్యాంక్‌కు వెళ్లకుండానే ఇలా పొందండి!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.